CELEX: 62006TJ0247
Language: sl
Date: 2007-07-05 00:00:00
Title: Sodba Sodišča prve stopnje (pritožbeni senat) z dne 5. julija 2007. # Carlos Sanchez Ferriz proti Komisiji Evropskih skupnosti. # Pritožba - Javni uslužbenci - Uradniki. # Zadeva T-247/06 P.

SODBA SODIŠČA PRVE STOPNJE (pritožbeni senat)
      z dne 5. julija 2007
      Zadeva T-247/06 P
      Carlos Sanchez Ferriz
      proti
      Komisiji Evropskih skupnosti
      „Pritožba – Javni uslužbenci – Uradniki – Karierno ocenjevalno poročilo – Napredovalno obdobje 2003 – Neutemeljena pritožba“
      Predmet: Pritožba zoper sodbo Sodišča za uslužbence Evropske unije (drugi senat) z dne 28. junija 2006 v zadevi Sanchez Ferriz proti
         Komisiji (F-19/05, ZOdl. JU, str. I-A-1-159 in II-A-1-617) zaradi predloga za razveljavitev te sodbe.
      
      Odločitev: Pritožba se zavrne. Carlosu Sanchezu Ferrizu se naloži plačilo stroškov tega postopka.
      
      Povzetek
      Uradniki – Ocena – Karierno ocenjevalno poročilo
      (Kadrovski predpisi za uradnike, člen 43)
      Kršitev načela enakega obravnavanja obstaja, kadar se dve kategoriji oseb, katerih pravni in dejanski položaj se bistveno
         ne razlikuje, obravnavata različno ali kadar se različni položaji obravnavajo enako.
      
      Za kršitev načela enakega obravnavanja se ne more šteti dejstvo, da zaradi uporabe pravila o ponderiranju točk, ki se dodelijo
         v različnih rubrikah kariernega ocenjevalnega poročila, uradnika s popolnoma enakim številom točk v neki rubriki tega poročila
         prejmeta različno skupno število točk, kadar se prištejejo točke, deljene v drugih rubrikah, saj ta razlika kaže, da ta uradnika
         nista v enakem položaju glede na te druge rubrike. Enako je treba ugotoviti, ko uradnika, ki sta dobila različno število točk
         v eni od teh rubrik, prejmeta enako skupno število točk, kadar se prištejejo točke, dodeljene v drugih rubrikah.
      
      (Glej točki 36 in 37.)
      Napotitev na: Sodišče prve stopnje, 7. februar 1991, Tagaras proti Sodišču, združeni zadevi T‑18/89 in T‑24/89, Recueil, str. II‑53,
         točka 68; Sodišče prve stopnje, 28. oktober 2004, Lutz Herrera proti Komisiji, združeni zadevi T‑219/02 in T‑337/02, ZOdl. JU,
         str. I‑A‑319 in II‑1407, točka 93; Sodišče prve stopnje, 25. oktober 2005, Fardoom in Reinard proti Komisiji, T‑43/04, ZOdl. JU,
         str. I‑A‑329 in II‑1465, točka 42; Sodišče prve stopnje, 28. november 2006, Milbert in drugi proti Komisiji, T‑47/04, ZOdl. JU,
         str. I-A-2-281 in II-A-2-1455, točka 53.